《古游侠行》
宋代·陈棣

君不见长安侠少儿，臂鹰走狗争轻肥。
一朝遭渠国士知，笑视争镬如水澌。
翘关负重俱细事，拔山扛争焉能为。
横行匈奴十万骑，肯以秘计干阏于。
朝窃晋鄙符，暮解邯郸围。
军中不闻天子诏，向来灞上皆儿嬉。
我有黄石书，孺子漫多奇。
我有欧冶剑，荆卿何足挥。
运筹折冲衽席上，料敌决胜如蓍龟。
世遭右文叹数奇。纵有勇略将安施。
汉皇方受宣室厘，干戈不用包虎皮。
使我不得封万户，恨不生当高祖时。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。